cyanic-selkie/wikianc huggingface dataset:
Νάσιοναλ Φούτμπολ Λιγκ (Νότια Αφρική)
Ωστόσο, οι μαύροι παίκτες συμμετείχαν στη διοργάνωση. Ο πρώτος που αγωνίστηκε ήταν ο Βίνσεντ Τζούλιους, εκπροσωπόντας την Αρκέιντια Σέφερντς το 1976 έναντι της Χάιλαντς Παρκ. Η Χάιλαντς Παρκ διαμαρτυρήθηκε για την παρουσία του Τζούλιους, αλλά η NFL του επέτρεψε να παίξει. Το Υπουργείο Εσωτερικών της Νότιας Αφρικής δεν προέβη σε καμία ενέργεια, διότι η Αρκέιντια Σέφερντς έπεισε ότι η ιστορία θα γνωστοποιούνταν σε όλο τον κόσμο, κάτι που θα έβλαπτε το κυβερνών κόμμα.
Όταν η NFL διαλύθηκε μετά από 18 χρόνια το 1977, αντικαταστάθηκε από ένα μη φυλετικό πρωτάθλημα. Στην πράξη, έγινε συγχώνευση μεταξύ της NFL (για τους λευκούς) και της NPSL (για τους μαύρους), για να συσταθεί η νέα κοινή NPSL.
Παραπομπές
Κατηγορία:Ποδόσφαιρο στη Νότια Αφρική
Απόστολος Νάνος
Ο Απόστολος Νάνος (Βόλος, 1960 ) είναι Έλληνας πολιτικός και συνδικαλιστής. Διετέλεσε βουλευτής Μαγνησίας με το ΚΚΕ από το 2009 μέχρι το 2015. Παράλληλα, δραστηριοποιείται επί σειρά ετών στην τοπική αυτοδιοίκηση.
Ηλιακή έκλειψη της 4ης Δεκεμβρίου 1983
Μια δακτυλιοειδής έκλειψη ηλίου σημειώθηκε στις 4 Δεκεμβρίου 1983. Ήταν η δεύτερη έκλειψη ηλίου για το 1983 και η πρώτη δακτυλιοειδής έκλειψη στον πλανήτη από τις 4 Φεβρουαρίου 1981. Επίσης, ήταν η πρώτη δακτυλιοειδής έκλειψη που σημειώθηκε στο ηπειρωτικό τμήμα της Αφρικής, από τις 18 Απριλίου 1977.
Απόστολος Νάνος
Βιογραφία
Γεννήθηκε το 1960 στον Βόλο και κατέχει πτυχίο ηλεκτρολόγου μηχανικού. Εργάστηκε αρχικά στη Χαλυβουργία Θεσσαλίας και αργότερα προσελήφθη στη ΔΕΗ. Έχει διατελέσει επί σειρά ετών μέλος συνδικαλιστικών οργανώσεων, μεταξύ των οποίων και της ΕΤΕ ΔΕΗ (Ένωση Τεχνικών ΔΕΗ) της οποίας υπήρξε πρόεδρος από το 1998 μέχρι το 2004.
Ηλιακή έκλειψη της 4ης Δεκεμβρίου 1983
Η δακτυλιοειδής φάση ήταν ορατή στο Πράσινο Ακρωτήριο, στη Γκαμπόν, στη Λαϊκή Δημοκρατία του Κονγκό (σημερινή Δημοκρατία του Κονγκό), στο Ζαΐρ (σημερινή Λαϊκή Δημοκρατία του Κονγκό), στη βόρεια Ουγκάντα, στο νότιο Σουδάν (σημερινό Νότιο Σουδάν), στη βορειοδυτική Κένυα, στην Αιθιοπία και στη Σομαλία.
Ήταν η τελευταία δακτυλιοειδής έκλειψη του 20ου αιώνα, πάνω από το Πράσινο Ακρωτήριο (η επόμενη θα συμβεί το 2049).
Απόστολος Νάνος
Επεισόδιο στο δημοτικό συμβούλιο Βόλου
Τον Νοέμβριο του 2015, κατά τη διάρκεια συνεδρίασης του δημοτικού συμβουλίου, συνεπλάκη με τον ανεξάρτητο δημοτικό σύμβουλο Γιάννη Γρηγορίου με αποτέλεσμα την προσωρινή διακοπή της συνεδρίασης. Ακολούθως, ο Νάνος προέβη σε δημόσια απολογία, υποστηρίζοντας πως παρά την πρόκληση που υπέστη όφειλε να συγκρατηθεί.
Παραπομπές
Κατηγορία:Βουλευτές εκλεγμένοι με το ΚΚΕ Κατηγορία:Βουλευτές Μαγνησίας Κατηγορία:Έλληνες συνδικαλιστές
Ηλιακή έκλειψη της 4ης Δεκεμβρίου 1983
Η έκλειψη έγινε ορατή ως μερική, σε όλη την Αφρική, σε μεγάλο μέρος της Ευρώπης, στον Ατλαντικό Ωκεανό, στα βορειοανατολικά της Νοτίου Αμερικής, στην ανατολική Καραϊβική, στο δυτικό Ινδικό Ωκεανό, στη δυτική Ασία, καθώς και στα πολύ ανατολικά τμήματα των χωρών Η.Π.Α. και Καναδάς.
Παραπομπές
Κατηγορία:Εκλείψεις
Ηλίας Π. Μαυρομιχάλης
Ο '''Ηλίας Π. Μαυρομιχάλης''' ήταν Έλληνας πολιτικός.
Βιογραφικά στοιχεία
Ήταν γιος του Πέτρου Μαυρομιχάλη και γόνου της οικογένειας Μαυρομιχάλη. Εξελέγη βουλευτής Καλαμών στις εκλογές του 1899 και επανεξελέγη σε αυτές του 1902, του 1906, του 1910 (Μεσσηνίας), του 1933 και του 1935 (Μεσσηνίας) με την υποστήριξη του Λαϊκού Κόμματος. Την περίοδο 1914 - 1918 διετέλεσε δήμαρχος Καλαμάτας.
Μπάλι Κομπετάρ
Ιστορία
αριστερά|μικρογραφία|195x195εσ|Το ιταλικό προτεκτοράτο της Αλβανίας που σχηματίστηκε τον Αύγουστο του 1941 Με την Ιταλία στο χείλος της ήττας το 1943, το Αλβανικό Εθνικό Απελευθερωτικό Κίνημα (LNC) και το Μπάλι Κομπετάρ συναντήθηκαν στο χωριό Μούκιε. Το Μπάλι Κομπετάρ εισήλθε σε μια εύθραυστη συμμαχία με τον κομμουνιστή ηγέτη του Εθνικού Απελευθερωτικού Κινήματος, και ενήργησε ως ομάδα αντίστασης εναντίον των Ιταλών. Μετά τη Συμφωνία του Μούκιε, η ασαφής αμοιβαία ανοχή που υπήρχε μεταξύ των μελών του Μπάλι και των κομμουνιστών διαλύθηκε γρήγορα. Οι Σύμμαχοι επίσης δεν μπορούσαν να εγγυηθούν ότι το Κοσσυφοπέδιο θα αποτελούσε μέρος της Αλβανίας διότι επέμεναν στην αποκατάσταση των κατεχόμενων κρατών με βάση τα σύνορά τους όπως ήταν πριν από τον Β΄ Παγκόσμιο Πόλεμο.
Παρά τη χλιαρή στάση τους απέναντι στους συμμάχους, τα μέλη του Μπάλι φοβόντουσαν ότι μια νίκη των Συμμάχων στον πόλεμο θα μπορούσε να οδηγήσει σε κομμουνιστικό έλεγχο της Αλβανίας. Η χλιαρή στάση τους έναντι των Βρετανών επίσης ενισχύθηκε από την επιθυμία τους να διατηρήσουν το κατεχόμενο ενιαίο αλβανικό κράτος κάτω από τα όρια που έθεσαν οι Ιταλοί το 1941, διότι ήταν δριμύτατα αντίθετοι και φοβόταν την απώλεια του Κοσσυφοπεδίου και της Δίβρης από τη Γιουγκοσλαβία για άλλη μια φορά. Επίσης φοβόταν ότι οι Σύμμαχοι στηρίζοντας την Ελλάδα θα μπορούσαν να τους εμποδίσουν να διεκδικήσουν την Τσαμουριά και να τους στερήσουν τις νότιες επαρχίες της Κορυτσάς και του Αργυροκάστρου, το επίκεντρο του απελευθερωτικού τους κινήματος. Θεώρησαν τους Γιουγκοσλάβους και τους Έλληνες ως τους πραγματικούς εχθρούς τους.
Η συμφωνία του Μούκιε πυροδότησε άμεσα μια εχθρική αντίδραση από τον Γιουγκοσλάβο πρέσβη στην Αλβανία, Σβετοζάρ Βουκμάνοβιτς. Κατήγγειλε τη συμφωνία και άσκησε πιέσεις στο Εθνικό Απελευθερωτικό Κίνημα για να την ακυρώσει άμεσα. Ο κομμουνιστής ηγέτης της Γιουγκοσλαβίας Μίλοβαν Τζίλας, στη συνέχεια αναφέρθηκε στο Μπάλι Κομπετάρ ως «Αλβανούς φασίστες».
Το Μπάλι Κομπετάρ, το οποίο είχε αγωνιστεί εναντίον των Ιταλών, απειλήθηκε από τις ανώτερες δυνάμεις του Εθνικού Απελευθερωτικού Κινήματος και των Γιουγκοσλάβων Παρτιζάνων, οι οποίοι υποστηριζόταν από τους Συμμάχους. Το φθινόπωρο του 1943, η ναζιστική Γερμανία κατέλαβε ολόκληρη την Αλβανία μετά την υποχώρηση της Ιταλίας. Φοβούμενο αντιποίνων από τις μεγαλύτερες δυνάμεις, το Μπάλι Κομπετάρ συμφώνησε με τους Γερμανούς και σχημάτισε μια «ουδέτερη κυβέρνηση» στα Τίρανα, η οποία συνέχισε τον πόλεμο της με το Εθνικό Απελευθερωτικό Κίνημα και τους Γιουγκοσλάβους Παρτιζάνους.
Αλβανία
μικρογραφία|185x185εσ|Ο [[Μιδάτ Φράσερι ήταν ο ηγέτης του Μπάλι Κομπετάρ.]] Ο Σαφέτ Μπούτκα, σκληροπυρηνικός Αλβανός εθνικιστής, προσπάθησε σε διάφορες χρονικές στιγμές να συνεργαστεί με το ελεγχόμενο από κομμουνιστές Απελευθερωτικό Μέτωπο. Μέχρι τον Ιανουάριο του 1943, στη νότια Αλβανία, μερικές δυνάμεις παρτιζάνων πολέμησαν μαζί με το Μπάλι Κομπετάρ κατά τη διάρκεια της Μάχης του Γκιόρμ, όπου νίκησαν και απομάκρυναν τα ιταλικά στρατεύματα. Τον Φεβρουάριο του 1943 διοργάνωσε συνάντηση με κομμουνιστές και τον Μάρτιο του 1943 επετεύχθη συμφωνία συνεργασίας. Έκανε άλλη μια τοπική συμφωνία τον Αύγουστο του 1943 και ήταν ένας από τους εμπνευστές και υποστηρικτές της συμφωνίας του Μούκιε. Οι Αλβανοί κομμουνιστές ζήτησαν το Κοσσυφοπέδιο και η Μετόχια να παραχωρηθούν στην Αλβανία μετά τον πόλεμο. Το Εθνικό Απελευθερωτικό Μέτωπο συναντήθηκε με τα μέλη του Μπάλι τον Αύγουστο του 1943, συμφωνώντας στην ίδρυση της Μεγάλης Αλβανίας. Η συμφωνία όμως ήταν βραχύβια. Μετά την καταγγελία της συμφωνίας του Μούκιε από Αλβανούς κομμουνιστές, φοβόταν έναν εμφύλιο πόλεμο μεταξύ των Αλβανών και όταν ρωτιούνταν για το θέμα, ανέφερε πάντοτε ότι «ο μόνος Αλβανός που θα σκοτώσω θα είναι ο εαυτός μου». Στον δρόμο της επιστροφής, ενημερώθηκε για τις πρώτες συγκρούσεις μεταξύ των Αλβανών παρτιζάνων και του Μπάλι Κομπετάρ. Κατόπιν αυτών των ειδήσεων, ο ίδιος αυτοκτόνησε στις 19 Σεπτεμβρίου 1943 στο χωριό Μελτσάν, τηρώντας τον λόγο του. Στα νότια της Αλβανίας, η έχθρα μεταξύ των κομμουνιστών και του Μπάλι Κομπετάρ εντάθηκε. Οι κομμουνιστές απέρριψαν σχεδόν αμέσως τη συμφωνία του Μουκάι και φοβούμενοι ότι οι Βρετανοί θα μπορούσαν να ανοίξουν ένα δεύτερο μέτωπο στα Βαλκάνια και να προσφέρουν τη στήριξή τους στα μέλη του Μπάλι, έδωσαν εντολές να εξαλειφθεί το Μπάλι Κομπετάρ όπου και αν το έβρισκαν. Αυτοί οι παράγοντες συνέβαλαν στον σχηματισμό έντονου μίσους από τα μέλη του Μπάλι Κομπετάρ προς τους κομμουνιστές.
Μετά τον σχηματισμό της κυβέρνησης συνεργασίας, τα μέλη του Μπάλι πίεσαν έντονα τους κομμουνιστές. Διέλυσαν μια αρκετά μεγάλη κομμουνιστική παρτιζάνικη ομάδα νοτιοδυτικά των Τιράνων. Το φθινόπωρο του 1943 τα μέλη του Μπάλι, με τη βοήθεια γερμανικών δυνάμεων, συμμετείχαν επίσης σε άγριες διαμάχες εναντίον του Μετώπου Απελευθέρωσης της Βορείου Ηπείρου στη νότια Αλβανία. Αυτή η ελληνική εθνικιστική ομάδα διαλύθηκε κατά τη διάρκεια αυτών των συγκρούσεων και εξαλείφθηκε ως δύναμη μάχης.
Με την ίδρυση της Μεγάλης Συμμαχίας, οι Γερμανοί άρχισαν να χάνουν τον πόλεμο. Αυτό επηρέασε επίσης την κατάσταση στην Αλβανία, καθώς οι Γερμανοί δεν μπορούσαν να προμηθεύσουν το Μπάλι Κομπετάρ. Με την τρέχουσα κατάσταση που ευνοούσε τους κομμουνιστές, οι παρτιζάνοι άρχισαν μια πλήρους κλίμακας επίθεση στο Μπάλι Κομπετάρ. Οι Βρετανοί αξιωματικοί των διαβιβάσεων στην Αλβανία σημείωσαν ότι οι κομμουνιστές χρησιμοποιούν τα όπλα που έλαβαν για να πολεμήσουν τους συμπατριώτες τους Αλβανούς πολύ περισσότερο από το να παρενοχλούν τους Γερμανούς. Οι δυτικοί σημείωσαν ότι οι κομμουνιστές δεν θα μπορούσαν να έχουν επικρατήσει χωρίς τις προμήθειες και τα όπλα από τη Βρετανία, την Αμερική και τη Γιουγκοσλαβία, και ότι τα μέλη του Εθνικού Απελευθερωτικού Μετώπου δεν φοβούνταν να δολοφονούν τους συμπατριώτες τους.
Μαυροβούνιο και περιοχή Σαντζάκ
Τμήματα του Μαυροβουνίου και του Σαντζάκ προσαρτήθηκαν στην Αλβανία το 1941. Στις πόλεις περιλαμβανόταν οι Μπιέλο Πόλιε, Τουτίν, Πλαβ, Γκουσίνιε, Ροζάγιες και Ούλτσιν. Ορισμένοι από τους Γιουγκοσλάβους Μουσουλμάνους που κατοικούσαν σε αυτές τις περιοχές συμμάχησαν με τους Αλβανούς. Ο Ατσίφ Χατζιαχμέτοβιτς, πρώην δήμαρχος του Νόβι Πάζαρ και μέλος του κόμματος του Νετζίπ Ντράγκα, και οι δυνάμεις του Μπάλι υπό τον Σαμπάν Πολούζα απώθησαν με επιτυχία τις κοινές δυνάμεις των Τσέτνικ-Γιουγκοσλάβων Παρτιζάνων από το Νόβι Πάζαρ και συνέτριψαν το οχυρό τους στη Μπάνια. Το Νόβι Πάζαρ παρέμεινε υπό τον έλεγχο του Ατσίφ Χατζιαχμέτοβιτς οποίος ήταν μέλος του εθνικιστικού κινήματος Μπάλι Κομπετάρ, μέχρι τον Δεκέμβριο του 1944. Κατά τη διάρκεια αυτής της περιόδου, η περιοχή μεταξύ του ελεγχόμενου από το Μπάλι Νόβι Πάζαρ και του ελεγχόμενου από τους Τσέτνικ Ράσκα, βρέθηκε στο πεδίο συνεχών συγκρούσεων μεταξύ Αλβανών, Γιουγκοσλαβικών Μουσουλμάνων και Σέρβων στη στενή κοιλάδα που χωρίζει τις δύο πόλεις.
Ελλάδα
Το Μπάλι Κομπετάρ δραστηριοποιούνταν και στην περιοχή της βορειοδυτικής Ελλάδας, την οποία οι Αλβανοί ονομάζουν Τσαμουριά. Η διοίκηση του νομού Θεσπρωτίας παραδόθηκε στους Αλβανούς, αν και αυτή η περιοχή δεν ήταν επίσημα προσαρτημένη στο αλβανικό βασίλειο. Το «Μπάλι Κομπετάρ Τσαμ» (Balli Kombëtar Çam, Εθνικό Μέτωπο του Τσαμ), το οποίο ιδρύθηκε το 1943 από τον Νούρι Ντίνο, έτυχε πλήρους υποστήριξης από τη Γερμανία, καθώς ήταν πρόθυμο να πολεμήσει τόσο τους Αλβανούς όσο και τους Έλληνες κομμουνιστές. Οι μονάδες αυτές χρησιμοποιήθηκαν σε αντιπαρτιζανικές επιχειρήσεις στην Ελλάδα με κωδικό Augustus. Μέχρι τη λήξη της επιχείρησης Augustus, μεγάλος αριθμός Τσαμ στρατολογήθηκε για ένοπλη υποστήριξη. Η υποστήριξή τους εκτιμήθηκε από τους Γερμανούς: ο συνταγματάρχης Γιόσεφ Ρέμολντ ανέφερε ότι «με τις γνώσεις τους για τη γύρω περιοχή, έχουν αποδείξει την αξία τους στις αποστολές αναζήτησης». Σε πολλές περιπτώσεις, αυτές οι εξερευνητικές αποστολές ενεπλάκησαν σε μάχες με μονάδες του ΕΔΕΣ. Στις 27 Σεπτεμβρίου (1943), μικτές δυνάμεις Γερμανών και Τσαμ ξεκίνησαν τη επιχείρηση μεγάλης κλίμακας σε χωριά βόρεια της Παραμυθιάς: Ελευθεροχώρι, Σέλιανη, Σεμέλικα, Άγιος Νικόλαος. Σε αυτήν την επιχείρηση το απόσπασμα των Τσαμ αριθμούσε 150 άνδρες και, σύμφωνα με τον Γερμανό ταγματάρχη Στόκερτ, «ήταν αρκετά αποδοτικό».
Πρόγραμμα
Ο Μιδάτ Φράσερι θεωρούσε ότι οι αλβανικές επαρχίες υπό την Οθωμανική Αυτοκρατορία κατανεμήθηκαν άδικα κατά τη διάρκεια του Α΄ Παγκοσμίου Πολέμου μεταξύ της Γιουγκοσλαβίας και της Ελλάδας. Μετά τον Β΄ Παγκόσμιο Πόλεμο, ο Μιδάτ Φράσερι άρχισε να υποστηρίζει την ιδέα της Μεγάλης Αλβανίας. Όταν ο Μιδάτ Φράσερι σχημάτισε το Μπάλι Κομπετάρ, βασίστηκε στις εθνικιστικές ιδέες του και στις παλιές ιδεολογίες των Αμπντούλ Φράσερι, Ουμέρ Πριζρένι και Ίσα Μπολετίνι. Τα έργα των Φραντς Νόπτσα, Γιόχαν Γκέοργκ φον Χαν και Μιλάν Σουφλάι, συνέβαλαν στην ενίσχυση του εθνικιστικού σκοπού. Το Μπάλι Κομπετάρ πίστευε ότι οι Αλβανοί ήταν «Άρειοι της Ιλλυρικής κληρονομιάς». Αυτό συνέβαλε στην απόκτηση της στήριξης των Ναζί. Το κόμμα είχε επίσης μια ισχυρή αγροτική σοσιαλιστική πτέρυγα, η οποία απέκτησε την ηγεσία του κόμματος μετά τον πόλεμο με τον ηγέτη της Αμπάς Ερμέντζι.
Οι αρχικοί στόχοι του Μπάλι Κομπετάρα καθορίστηκαν το 1942 στο ακόλουθο πρόγραμμα των δέκα σημείων, γνωστό και ως «Δεκάλογος»
Επακόλουθα
Μετά το τέλος του Β΄ Παγκοσμίου Πολέμου, το Μπάλι Κομπετάρ ηττήθηκε από τους Γιουγκοσλάβους και τους Αλβανούς κομμουνιστές. Τα μέλη του Μπάλι ήταν τόσο απογοητευμένα από τη συνεργασία τους με τους Ναζί ώστε δεν υπήρχε καμία πιθανότητα να έχουν κάποιο ρόλο στη μεταπολεμική Αλβανία, αν και χρειάστηκε μέχρι το 1945 για να διαλυθούν. Κατά ειρωνικό τρόπο, η απόφαση των μελών του Μπάλι Κομπετάρ να συνεργαστούν με τους Ναζί προκάλεσε αυτό που είχαν προσπαθήσει να αποτρέψουν – μια κομμουνιστική κυβέρνηση. Οι αγωνιστές του Μπάλι Κομπετάρ διέφυγαν από τα Βαλκάνια προς την Αυστρία, τις Ηνωμένες Πολιτείες, την Αυστραλία, την Ελβετία και τη Νότια Αμερική. Όσοι δεν διέφυγαν εκτελέστηκαν. Μία διάδοχη οργάνωση σχηματίστηκε στην εξορία.
Πολλά μέλη του Μπάλι που κατόρθωσαν να διαφύγουν από την Αλβανία δημιούργησαν στη συνέχεια την υποστηριζόμενη από τη CIA Επιτροπή «Ελεύθερης Αλβανίας», με στόχο την οργάνωση της αλβανικής διασποράς για την ανατροπή του κομμουνιστικού καθεστώτος του Ενβέρ Χότζα στην Αλβανία. Αρχίζοντας από το 1949, Αλβανοί μαχητές εκπαιδευμένοι σε Αμερική και Βρετανία (κυρίως άνδρες του Μπάλι Κομπετάρ και του φιλομοναρχικού κινήματος, γνωστό ως Legaliteti) έπεσαν με αλεξίπτωτο στην Αλβανία με σκοπό την οργάνωση λαϊκής εξέγερσης εναντίον του Χότζα, σηματοδοτώντας την έναρξη της Αλβανικής Ανατροπής. Η επιχείρηση απέτυχε, σε μεγάλο βαθμό εξαιτίας του διαβόητου διπλού πράκτορα Κιμ Φίλμπυ, ο οποίος διέρρευσε κρίσιμες λεπτομέρειες του σχεδίου στις κομμουνιστικές αρχές, οι οποίες κατά συνέπεια ήταν σε θέση να παρακολουθήσουν πολλούς από τους μαχητές κατά την άφιξη τους. Η υπονόμευση αυτή κόστισε τις ζωές τουλάχιστον 300 ανδρών και για μεγάλο χρονικό διάστημα ήταν ένα από τα πιο προσεκτικά καλυμμένα μυστικά του Ψυχρού Πολέμου.
Το 1950, το Μπάλι Κομπετάρ (εξόριστο) διασπάστηκε σε δύο πτέρυγες, μία Αγροτική με επικεφαλής τον Αμπάς Ερμέντζι, και μία με επικεφαλής τον Αλί Κελτσύρα.
Έρση
Το όνομα Έρση μπορεί να αναφέρεται στα παρακάτω:
Παραπομπές
Κατηγορία:Αποσαφηνίσεις ονομάτων
Μπράιαν Ρόμπερτς (καλαθοσφαιριστής)
Ο Μπράιαν Λόιντ Ρόμπερτς (αγγλικά: Brian Lloyd Roberts, 3 Δεκεμβρίου 1985) είναι Αμερικανός επαγγελματίας καλαθοσφαιριστής που αγωνίζεται ως πόιντ γκαρντ. Το ύψος του βρίσκεται στα 1,88 μ. Από το 2018, αγωνίζεται στην Ουνικάχα Μάλαγα.
Ξεκίνησε στην κολεγιακή ομάδα Dayton Flyers, ενώ το 2008, δεν επελέγη από καμία ομάδα στα Draft. Έτσι, μετά από ένα χρόνο στο Ισραήλ έπαιξε για τη γερμανική Μπρόζε Μπάμπεργκ, όπου έκατσε εκεί 3 χρόνια. Κατόπιν, επέστρεψε στις ΗΠΑ, όπου αγωνίστηκε στους New Orleans Pelicans, Portland Trail Blazers και στους Charlotte Hornets. Τη σεζόν 2017-18, αγωνίστηκε στον Ολυμπιακό Πειραιώς.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μπρόζε Μπάσκετς Κατηγορία:Καλαθοσφαιριστές Σάρλοτ Χόρνετς Κατηγορία:Καλαθοσφαιριστές Νιου Ορλίνς Πέλικανς Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μάλαγας Κατηγορία:Ξένοι καλαθοσφαιριστές στην Ελλάδα
Έρσα
Παραπομπές
Κατηγορία:Παιδιά του Δία Κατηγορία:Θεότητες της ελληνικής μυθολογίας
Έφεσος Αιγύπτου
Η Έφεσος ήταν ένα νησί στον ποταμό Νείλο. Καμία άλλη πηγή δεν σώζεται την ύπαρξή της νήσου Εφέσου, πλην του Εκαταίου από την Μίλητο, τις πληροφορίες του οποίου διασώζει ο Στέφανος ο Βυζάντιος Κατά τον ιστορικό Irad Malkin, η Έφεσος ίσως να ήταν ένα μικρό εμπορικό κέντρο, προφανώς κοντά στην Ναύκρατη, όπου εγκαταστάθηκαν εκεί Ίωνες μισθοφόροι κατά παραχώρηση του φαραώ Άμασι. Στην εν λόγω Έφεσο, υπήρχε σταθμός συντήρησης, ανεφοδιασμού και επιδιόρθωσης των πλοίων των Ελλήνων μισθοφόρων που υποδέχθηκε ο Άμασις. Για την προσέλευση Ελλήνων μισθοφόρων από τον τελευταίο κάνει λόγο και ο Ηρόδοτος.
Η σημερινή τοποθεσία της νήσου είναι άγνωστη, πιθανόν όμως να βρισκόταν κοντά στην Ναύκρατη.
Παραπομπές
Κατηγορία:Πόλεις της Αρχαίας Αιγύπτου Κατηγορία:Αρχαίες ελληνικές αποικίες
Πρωτάθλημα ποδοσφαίρου Νότιας Αφρικής
Μορφή διεξαγωγής
Στην Πρέμιερ Ντιβίζιον μετέχουν δεκαέξι ομάδες. Κατά τη διάρκεια μιας περιόδου (η οποία διαρκεί από τον Αύγουστο μέχρι τον Μάιο), κάθε ομάδα αγωνίζεται με όλες της άλλες δύο φορές, μία εντός και μία εκτός έδρας για συνολικά 30 παιχνίδια για κάθε ομάδα. Οι ομάδες λαμβάνουν τρεις βαθμούς για τη νίκη και έναν για την ισοπαλία. Κανένα βαθμό δε λαμβάνουν για την ήττα.
Γάιος Βίβιος Πάνσας Καιτρονιανός
Ο Γάιος Βίβιος Πάνσας Καιτρονιανός (Gaius Vibius Pansa Caetronianus, 12 Φεβρουαρίου 91 π.Χ. - 23 Απριλίου 43 π.Χ.) ήταν Ρωμαίος στρατιωτικός και πολιτικός, που διετέλεσε ύπατος της Ρωμαϊκής Δημοκρατίας το 43 π.Χ. Παρ' όλο που υποστήριξε τον Γάιο Ιούλιο Καίσαρα κατά τον εμφύλιο πόλεμο, μετά τη δολοφονία του δεύτερου αγωνίστηκε για την αποκατάσταση της δημοκρατίας. Αποβίωσε κατόπιν του τραυματισμού του στη μάχη του Φόρουμ Γκαλόρουμ (χωριό "Forum Gallorum", δηλ. "Αγορά Κελτών"), κοντά στην πόλη Μπονόνια (σημερινή Μπολόνια).
Πρώιμη καριέρα
Ήταν γιος του νομισματοκόπου Γάιου Βίβιου Πάνσα. Λόγω της φιλίας του με τον Ιούλιο Καίσαρα, υπό τις διαταγές του οποίου υπηρέτησε και πολέμησε στη Γαλατία, εισήλθε στον πολιτικό στίβο, αποτελώντας ένα από τα πρώτα μέλη της γενιάς των Βιβίων, που ξεχώρισαν στην πολιτική. Από οικογένεια παλαιάς ετρουσκικής καταγωγής, από την πόλη Περουσία (Περούσια στα λατινικά, σημερινή Περούτζια), που πιθανώς είχε προγραφεί την περίοδο του δικτάτορα Λεύκιου Κορνήλιου Σύλλα, ο Γάιος Πάνσας εξελέγη δήμαρχος των πληβείων το 51 π.Χ., οπότε και άσκησε μαζί με τον Μάρκο Καίλιο Ρούφο βέτο σε μια σειρά αντικαισαρικών ψηφισμάτων της Συγκλήτου, που πρότεινε ο τότε ύπατος Μάρκος Κλαύδιος Μάρκελλος και άλλοι ηγέτες του αριστοκρατικού κόμματος. Κατά τη διάρκεια του εμφυλίου πολέμου μεταξύ Ιουλίου Καίσαρα και Πομπήιου, υποστήριξε ενεργά τον σκοπό των υποστηρικτών του Καίσαρα, χωρίς όμως να παίξει μείζονα ρόλο. Το 49 π.Χ. εξελέγη αγορανόμος και το 48 πραίτορας. Το 47 π.Χ. διορίστηκε προπραίτορας (κυβερνήτης, αντιστράτηγος) της Βιθυνίας του Πόντου, ενώ το 46 π.Χ. επέστρεψε στη Ρώμη, όπου και εκπαιδεύτηκε στη ρητορική τέχνη από τον Κικέρωνα. Το 45 π.Χ. ανέλαβε κυβερνήτης, κατόπιν απόφασης του Ιουλίου Καίσαρα, της Εντεύθεν των Άλπεων Γαλατίας, σε αντικατάσταση του Μάρκου Ιούνιου Βρούτου. Την ίδια περίπου εποχή εξελέγη, επίσης, ιερέας της Αρχαίας Ρώμης. Στις αρχές του 44 π.Χ. ο Ιούλιος Καίσαρας τον υπέδειξε, μαζί με τον Αύλο Ίρτιο (λατ. Aulus Hirtius), ως ύπατο για την επόμενη χρονιά (43 π.Χ.) και λίγο πριν τον Μάιο του 44 π.Χ. ο Πάνσας επέστρεψε από την Εντεύθεν των Άλπεων Γαλατία και εγκαταστάθηκε στην Καμπανία, αναμένοντας την κατασίγαση των παθών και τη σταθεροποίηση της πολιτικής κατάστασης στη Ρώμη, μετά τη δολοφονία του Καίσαρα στις 15 Μαρτίου 44 π.Χ.
Αναγνωρισμένος ως μετριοπαθής πολιτικός άνδρας και υποστηρικτής των ειρηνικών πολιτικών συμβιβασμών, μετά την επιστροφή του στη Ρώμη έγινε ηγέτης της παράταξης των μετριοπαθών καισαρικών (που σε αντίθεση με τους σκληροπυρηνικούς καισαρικούς ήταν υπέρ της δημοκρατίας) και ένας από τους προπομπούς της αποκατάστασης του δημοκρατικού πολιτεύματος, γεγονός που τον οδήγησε από τα τέλη του 44 π.Χ. σε τροχιά σύγκρουσης με τον τότε ύπατο Μάρκο Αντώνιο, ηγέτη του "σκληρού" πυρήνα των καισαρικών. Επίσης, ο Γάιος Πάνσας είχε ξεκινήσει συζητήσεις με τον Οκταβιανό, τον υιοθετημένο γιο του Ιουλίου Καίσαρα, που βρισκόταν επίσης στην Καμπανία την ίδια εποχή με αυτόν. Παρ' όλα αυτά, ο Πάνσας δεν ήταν απόλυτα εχθρικός απέναντι στον Μάρκο Αντώνιο και ενώ επιζητούσε να περιορίσει τη δύναμη του δεύτερου, δεν ήθελε να τον καταστρέψει ολοκληρωτικά, ούτε ήταν πρόθυμος ν' ακολουθήσει την αντικαισαρική παράταξη στη Σύγκλητο και να ξεκινήσει ένα νέο γύρο εμφυλίων πολέμων. Άλλωστε, ο Πάνσας ήταν παντρεμένος με τη Φουφία, κόρη του Κουίντου Φούφιου Καληνού (ύπατου το 47 π.Χ.), που ήταν βασικός υποστηρικτής του Μάρκου Αντωνίου.
Υπατεία
Την 1η Ιανουρίου 43 π.Χ. ο Γάιος Πάνσας ανέλαβε ως ύπατος μαζί με τον Αύλο Ίρτιο. Εισήγαγαν τη συζήτηση στη Σύγκλητο σχετικά με τις ενέργειες που έπρεπε να γίνουν, εάν χρειαζόταν, εναντίον του Μάρκου Αντωνίου. Η συζήτηση διήρκεσε τέσσερεις ημέρες. Η επιθυμία του Πάνσα ήταν να ενώσει τις καισαρικές φατρίες και ν' αποκαταστήσει την αρμονία στη Δημοκρατία, αλλά η προσπάθεια που κατέβαλε δεν είχε τελικώς αποτέλεσμα. Ο Οκταβιανός αρνήθηκε να συνεργαστεί με τον Μάρκο Αντώνιο, ενώ ο Μάρκος Αιμίλιος Λέπιδος και ο Λεύκιος Πλάνκος συνέχισαν να υποστηρίζουν τον Αντώνιο. Τελικώς, η Σύγκλητος νομιμοποίησε τον στρατό του Οκταβιανού και του ανέθεσε να συνεργαστεί με τον Πάνσα και τον Ίρτιο στην επικείμενη μάχη με τον Αντώνιο. Η Σύγκλητος, απορρίπτοντας τους συμβιβασμούς που επιδίωξε προς το τέλος ο Αντώνιος, εξουσιοδότησε τους υπάτους να πράξουν ό,τι ήταν αναγκαίο για την εξασφάλιση του θεσμού της δημοκρατίας και να ενισχύσουν άμεσα τον στρατό του Δέκιμου Ιούνιου Βρούτου Αλμπίνου, κυβερνήτη της Εντεύθεν των Άλπεων Γαλατίας, που πολιορκείτο ήδη στη Μούτινα από τις δυνάμεις του Μάρκου Αντώνιου, ο οποίος ήθελε να πάρει στα χέρια του τον έλεγχο της τόσο σημαντικής αυτής ρωμαϊκής επαρχίας. Παρ' όλο που ο Πάνσας, μαζί με τον επίσης μετριοπαθή πολιτικό Λεύκιο Ιούλιο Καίσαρα, συγκλητικό, ύπατο περίπου μια εικοσαετία νωρίτερα (64 π.Χ.) και εξάδελφο του Γάιου Ιούλιου Καίσαρα, απέτρεψαν την επίσημη κήρυξη του Αντωνίου ως εχθρού του κράτους, ο πόλεμος ξέσπασε.
Κατά τη συζήτηση των κρατικών ζητημάτων της Ανατολής, ο Πάνσας υποστήριξε την πρόταση κήρυξης του καισαρικού Πόπλιου Κορνήλιου Δολαβέλλα ως εχθρού του κράτους, αλλά κατάφερε να τύχει απόρριψης η πρόταση του Κικέρωνα να δοθούν υπερβολικές εξουσίες στον Γάιο Κάσσιο Λογγίνο, για ν' αντιπαρατεθεί με τον Δολαβέλλα στην περιοχή αυτή. Επιπλέον, ο Πάνσας συνέβαλε στη νομιμοποίηση της εξουσίας του Μάρκου Ιούνιου Βρούτου στη Μακεδονία και την επίσημη αναγνώριση του Σέξτου Πομπήιου, γιου του Πομπήιου, ως κυβερνήτη της Σικελίας.
Γερτρούδη του Χόενμπεργκ
Η Γερτρούδη Άννα, γερμ. Gertrude Anne (π.1225 - 16 Φεβρουαρίου 1281) από τον Οίκο του Χόενμπεργκ ήταν κόρη του κόμη του Χόενμπεργκ και με τον γάμο της έγινε δούκισσα της Αυστρίας & βασίλισσα της Γερμανίας.
Βιογραφία
Περί το 1251 παντρεύτηκε στην Αλσατία τον Ροδόλφο κόμη των Αψβούργων και έζησαν στο Ράινφελντεν. Το 1273 στη Φρανκφούρτη ο σύζυγός της εξελέγη βασιλιάς της Γερμανίας, πράγμα που οφείλεται μεγάλως στις προσπάθειες του εξαδέλφου του Φρειδερίκου Γ΄ των Χοεντσόλερν μπουργκράβου της Νυρεμβέργης. Στέφθηκε στον καθεδρικό του Άαχεν τον επόμενο μήνα. Η Γερτρούδη-Άννα ήταν βασίλισσα για 8 έτη, απρόθυμη όμως να παρέμβει στις δραστηριότητές του: ο Ροδόλφος Α΄ αγωνίστηκε να στερεώσει την εξουσία του εναντίον του διεκδικητή Ότακαρ Β΄ της Βοημίας και προσπάθησε ανεπιτυχώς να στεφθεί στη Ρώμη ως αυτοκράτορας.
Η Γερτρούδη, έπειτα από σοβαρή, σύντομη ασθένεια, απεβίωσε 56 ετών στην κατοικία του συζύγου της στη Βιέννη. Είχε ζητήσει να ταφεί στον καθεδρικό της Βασιλείας, μαζί με τον νεότερο γιο της Κάρολο. Ο Ροδόλφος Α΄, αν και είχε εμπλακεί σε μακροχρόνιες διενέξεις με τους πρίγκιπες-επισκόπους της Βασιλείας, έδωσε τη συγκατάθεσή του. Το 1770 τα λείψανά της μεταφέρθηκαν στο αββαείο του Αγίου Βλασίου. Σήμερα βρίσκονται στο αββαείο του Αγ. Παύλου στην Καρινθία. Ο Ροδόλφος Α΄, έπειτα από τρία έτη, νυμφεύτηκε την Ισαβέλλα των Καπετιδών-Βουργουνδίας.
Οικογένεια
Παντρεύτηκε τον Ροδόλφο Α΄ των Αψβούργων δούκα της Αυστρίας & βασιλιά της Γερμανίας και είχε τέκνα:
Πηγές
Κατηγορία:Βασίλισσες της Γερμανίας
Άσπρο-μαύρο (τραγούδι)
Το «Άσπρο-μαύρο» τραγουδήθηκε 17ο τη βραδιά του Διαγωνισμού, μετά τη συμμετοχή της Δυτικής (τότε) Γερμανίας «Lass die Sonne in dein Herz» και πριν από αυτή της Φινλανδίας («Sata salamaa»). Στην ψηφοφορία έλαβε συνολικά ογδόντα βαθμούς, καταλαμβάνοντας την έβδομη θέση μεταξύ 22 συμμετοχών (συγκριτικά, σε εκείνο τον διαγωνισμό το τραγούδι της Ελλάδας είχε πάρει τη δέκατη θέση).
Οι στίχοι του τραγουδιού ασχολούνται με μια κοπέλα που θυμάται έναν νέο που είχε δει στο τρένο, ανακαλώντας τη μνήμη όταν παίζει πιάνο (ο τίτλος του τραγουδιού αναφέρεται ακριβώς στα άσπρα και μαύρα πλήκτρα του πιάνου). Η μουσική του είναι έντονα ρυθμική.
Το τραγούδι ξεπέρασε τις 250.000 πωλήσεις στις χώρες της Σκανδιναβίας και αυτό ήταν η κύρια αιτία που η Αλέξια μετακόμισε στην Ελλάδα και ηχογράφησε τον πρώτο της προσωπικό δίσκο.
Η επόμενη συμμετοχή της Κύπρου στη Eurovision ήταν το μεθεπόμενο έτος, με το τραγούδι «Απόψε ας βρεθούμε».
Παραπομπές
Ασπρο-μαυρο Ασπρο-μαυρο Ασπρο-μαυρο
Μπρούκλιν Τσέις
Η Μπρούκλιν Τσέις (14 Μαρτίου 1986, Σαν Ντιέγκο, Καλιφόρνια, ΗΠΑ) είναι Αμερικανίδα ηθοποιός ερωτικών ταινιών.
Παντρεύτηκε στο λύκειο τον αγαπημένο της όταν ήταν δεκαοκτώ ετών. Την πρώτη της ταινία την γύρισε το 2012 στην ηλικία των 26 ετών, ενώ μέχρι σήμερα έχει συμμετάσχει σε περισσότερες από 190 ταινίες. Έχει εργαστεί για διάφορες ιστοσελίδες πορνό, όπως την Brazzers, την Naughty America, την Evil Angel και την Jules Jordan. Το 2015 κέρδισε το βραβείο των AVN, ως καλύτερη γυναικεία ερμηνεία στη κατηγορία footjob.
Παραπομπές
Κατηγορία:Αμερικανίδες ηθοποιοί πορνογραφικών ταινιών
Iran Football League Organization
Ο Iran Football League Organization (περσικά: سازمان لیگ فوتبال ایران) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στo Ιράν. Τελεί υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.
Ιδρύθηκε στις 2 Νοεμβρίου του 2001. Αποτελεί τη διοργανώτρια αρχή των πρωταθλημάτων Προ Λιγκ Περσικού Κόλπου, Αζαντεγκάν Λιγκ, 2ης Κατηγορίας και 3ης Κατηγορίας, όπως και της Κουοσάρ Γούμεν Φούτμπολ Λιγκ, αλλά και των θεσμών του Κυπέλλου και του Σοχαντά.
Εξωτερικοί σύνδεσμοι
Κατηγορία:Ποδόσφαιρο στο Ιράν
Χάποελ Τελ Αβίβ
Η Χάποελ Τελ Αβίβ (εβραϊκά: הפועל תל אביב‎‎, αγγλικά: Hapoel Tel Aviv) είναι αθλητικός σύλλογος του Ισραήλ με έδρα το Τελ Αβίβ. Ιδρύθηκε το 1920, είναι τμήμα της οργάνωσης Χάποελ και αποτελεί έναν από τους σημαντικότερους συλλόγους της χώρας του στα αθλήματα του ποδοσφαίρου και της καλαθοσφαίρισης.
Εξωτερικοί σύνδεσμοι
Κατηγορία:Τελ Αβίβ Κατηγορία:Ιδρύσεις αθλητικών συλλόγων το 1927
Αλ-Φαϊσαλί ΦΚ
Η Αλ-Φαϊσαλί ΦΚ (Al-Faisaly FC, نادي الفيصلي) είναι ποδοσφαιρικός σύλλογος από τη Σαουδική Αραβία με έδρα τη Χαρμά. Ο σύλλογος πήρε το όνομα του από τον Βασιλιά Φαϊζάλ (1964-75). ο οποίος ήταν διάδοχος του θρόνου κατά τη στιγμή της ίδρυσης του συλλόγου.
Διακρίσεις
Δεύτερη Κατηγορία Σαουδικής Αραβίας (Επίπεδο 3)
Τρίτη Κατηγορία Σαουδικής Αραβίας (Επίπεδο 4)
Κύπελλο Prince Faisal bin Fahd για τις κατηγορίες 1 και 2
Κινγκς Καπ
Εξωτερικοί σύνδεσμοι
Κατηγορία:Ποδοσφαιρικές ομάδες Σαουδικής Αραβίας Κατηγορία:Αλ-Φαϊσαλί ΦΚ Κατηγορία:Ιδρύσεις ποδοσφαιρικών ομάδων το 1954
Πρίθιβι Ναραγιάν Σαχ
Ο Πρίθιβι Ναραγιάν Σαχ, ο βασιλιάς του Γκόρκα (1723 - 1775, Νεπαλικά: वडामहाराजधिरज पृथ्वीनारायण शाह) ήταν ο πρώτος βασιλέας του ενοποιημένου Νεπάλ. Πιστώνεται με το γεγονός ότι ξεκίνησε την εκστρατεία για το ενοποιημένο Νεπάλ, προκειμένου να επεκτείνει το βασίλειο του Γκόρκα. Ήταν απόγονος ένατης γενεάς του Ντράβυα Σαχ (Dravya Shah) (1559-1570), ιδρυτή του κυβερνώντος οίκου του Γκόρκα. Ο Πρίθιβι Ναραγιάν διαδέχτηκε τον πατέρα του, βασιλέα Νάρα Μπουπάλ Σαχ (Nara Bhupal Shah), στον θρόνο του βασιλείου του Γκόρκα το 1743, σε ηλικία 20 ετών. Επίσης, εγκαθίδρυσε την πρωτεύουσα του Βασιλείου του Νεπάλ στην Κατμαντού.
Βίος
Ο Πρίθιβι Ναραγιάν γεννήθηκε ως πρίγκηπας του βασιλείου του Γκόρκα και τον μεγάλωσε η Τσάντρα Πραβαγουάτι (η πρώτη σύζυγος του Νάρα Μπουπάλ Σαχ), αν και η βιολογική του μητέρα ήταν η Καουσαλυαβάτι Ντέβι. Από μικρή ηλικία ενδιαφέρθηκε για τις υποθέσεις του κράτους και το πρώτο όνειρό του ήταν η κατάκτση του Νούβακοτ, εν μέρει για ο πατέρας του το έχασε από τους Μάλλα του Κατμαντού σε προγενέστερο πόλεμο. Μετά τον θάνατο του πατέρα του, το 1743, ο Πρίθιβι Ναραγιάν αναρρήθηκε στον θρόνο του Γκόρκα σε ηλικία 20 ετών. Ως βασιλέας, έχει καταγραφεί ότι ενδιαφερόταν για τους υπηκόους του, πρακτική που τον βοήθησε να χτίσει ισχυρή σχέση με τον λαό και να κατανοήσει τις απαιτήσεις του. Ενίσχυσε τα σύνορα του βασιλείου του και διατήρησε ειρηνικές σχέσεις μετα γειτονικά κρατίδια εκτός της σχέσης του με τους Βρετανούς, που αρνούνταν να εμπορευθούν με τον Νεπάλ εκείνη της εποχή. Τον Σαχ διαθέχθηκε ο γιος του Πραταπ Σινγκ.
Ενοποίηση του Νεπάλ
Η βασιλεία του Πρίθιβι άρχισε με στρατιωτική ήττα. Η εισβολή του στο Νούβακοτ το 1743 απέτυχε. Η κατάκτηση του Νούβακοτ ήταν απαραίτητη για την ενοποίηση, καθώς βρισκόταν μεταξύ του Κατμαντού και της περιοχής Γκόρκα, καθιστώντας την ζωτική εμπορική διαδρομή προς το Θιβέτ. Ωστόσο, κατάφερε με επιτυχία να κατακτήσει τον Νούβακοτ σε μεταγενέστερη επίθεση το 1744. Μετά την κατάκτηση κατέλαβε στρατηγικές τοποθεσίες, στους λόφους που περιβάλλουν την κοιλάδα του Κατμαντού. Η κοιλάδα αποκόπηκε εντελώς από τον έξω κόσμο και ελεγχόταν μόνο από τον Σαχ. Ασχολήθηκε επίσης με το Πέρασμα Κούτι περ. 1756, σταματώντας όλες τις συναλλαγές μέσω του περάσματος και εμποδίζοντας την επικοινωνία με το Θιβέτ.
Μετά από δύο ταπεινωτικές ήττες στο Κιρτιπούρ, ο Πρίθιβι Ναραγιάν κατέκτησε την αρχαία πόλη στην τρίτη προσπάθειά του. Ο Τζάγυα Πρακάς Μάλλα του Κατμαντού διέφυγε με την σύζυγό του και ζήτησε άσυλο στο Πατάν, Λαλιτπούρ. Τελικά, άρχισε να ενοποιεί τα κατακτημένα εδάφη του. Εβδομάδες αργότερα, όταν η κατάκτηση του επεκτάθηκε στον Πατάν, τόσο ο Τζάγυα Πρακάς Μάλλα όσο και ο βασιλιάς του Πατάν, Τετζ Νάρσινγκ Μάλλα, αναζήτησαν καταφύγιο στο Μπακταπούρ, που κατακτήθηκε αργότερα από τον Πρίθιβι Ναραγιάν.
Θάνατος και κληρονομιά
Ο Ναραγιάν Σαχ τελικά κατέλαβε τα περιβάλλοντα μικρά φέουδα και τα προσαρτήσε στο βασίλειο Γκόρκα. Αυτή η επέκταση ήταν κρίσιμη, καθώς οι βρετανικές αποικιακές δυνάμεις είχαν ήδη αρχίσει να αποικίζουν τα μικρά βασίλεια που αποτελούν την σημερινή Ινδία. Ο Σαχ ήταν πεπεισμένος ότι οι βρετανικές δυνάμεις θα προσέγγιζαν τελικά το βασίλειό του και θεωρούσε ότι 54 μικρά περιφέρειακά φέουδα θα μπορούσαν να κατακτηθούν εύκολα από τους Βρετανούς, ως μέρος της στρατηγικής αποικισμού τους. Η επέκταση του βασιλείου του δυσκόλεψε τις κινήσεις των βρετανικών δυνάμεων. Η τελευταία προσπάθειά του για κατάκτηση του Σικκίμ απέτυχε καθώς τον πρόλαβε ο θάνατος. Έως τότε επέκτεινε το βασίλειό του από τον ποταμό Μέτσι ανατολικά, έως το Γκαντάκι δυτικά, έως το Θιβέτ βόρεια και το Μπιχάρ της Ινδίας νότια, συμβάλλοντας τα μέγιστα στην ενοποίηση των μικρών βασιλείων στο μείζον Νεπάλ. Η εκστρατεία επέκτασής του ήταν πολύ φιλόδοξη, καθώς ήταν μονάρχης ενός σχετικά μικρού βασιλείου, που περιβαλλόταν από ισχυρούς γείτονες. Τον Ιανουάριο του 1775, σε ηλικία 52 ετών, ο Πρίθιβι Ναραγιάν πέθανε, πριν προλάβει να οργανώσει αποτελεσματικά την διοίκηση της νέας χώρας του στο Ντεβιγκάτ, Νούβακοτ. Μετά τον θάνατό του, ο γιος του Πρατάπ Σινγκ Σαχ τον διαδέχτηκε και η εκστρατεία ενοποίησης συνεχίστηκε από τον μικρότερο γιο του Μπαχαντούρ Σαχ.
Εξωτερικοί σύνδεσμοι
Κατηγορία:Βασίλειο του Νεπάλ Κατηγορία:Γκούρκα
Αλέξανδρος Βασιλάκης
Ο Αλέξανδρος Βασιλάκης (8 Αυγούστου 1979) είναι Έλληνας χειροσφαιριστής. Υπήρξε μέλος της Εθνικής Ελλάδας χειροσφαίρισης, παίζοντας ως δεξιός μπακ. Ήταν μέλος της ομάδας στους θερινούς Ολυμπιακούς Αγώνες του 2004. Σε συλλογικό επίπεδο, αγωνίστηκε για τη γερμανική Wilhelmshavener HV.
Παραπομπές
Κατηγορία:Έλληνες αθλητές της χειροσφαίρισης Κατηγορία:Αθλητές στους Θερινούς Ολυμπιακούς Αγώνες 2004
Άντριου Γουάιεθ
Ο Άντριου Νιούγουελ Γουάιεθ (Andrew Newell Wyeth, 12 Ιουλίου 1917 – 16 Ιανουαρίου 2009) ήταν Αμερικανός καλλιτέχνης, ζωγράφος του ρεαλισμού, ο οποίος εργαζόταν κυρίως σε έργα με θέμα την τοπιογραφία. Ήταν ένας από τους πιο γνωστούς Αμερικανούς καλλιτέχνες στα μέσα του 20ού αιώνα.
Στην τέχνη του, τα αγαπημένα θέματα του Γουάιεθ ήταν η γη και οι άνθρωποι που τον περιτριγύριζαν στην πατρίδα του Chadds Ford της Pennsylvania και στο εξοχικό του σπίτι στο Cushing, Maine. Ο Γουάιεθ συχνά δήλωνε ότι ζωγραφίζει τη ζωή του. Ένα από τα πιο γνωστά έργα της αμερικανικής τέχνης του 20ού αιώνα είναι Ο Κόσμος της Χριστίνας, που εκτίθεται στο Μουσείο Μοντέρνας Τέχνης της Νέας Υόρκης.
Εξωτερικοί σύνδεσμοι
Κατηγορία:Αμερικανοί ζωγράφοι
Πανδία
Η Πανδία (εκ του παν-δίος, δηλ. πανθειοτάτη), ήταν θεότητα της ελληνικής μυθολογίας και προσωποποίηση της φωτεινότητας της Σελήνης. . Ήταν κόρη της Σελήνης και του Δία και αδερφή της Έρσας. Από τον Ομηρικό Ύμνο προς τη Σελήνη έχουμε: «Με αυτήν κάποτε έσμιξε σε κλίνη του Κρόνου ο γιός. Εκείνη έμεινε έγκυος και γέννησε την Πάνδεια, που είχε μορφή ξεχωριστή ανάμεσα στους αθανάτους». Η αθηναϊκή παράδοση ίσως κατέστησε την Πανδία σύζυγο του Αντίοχου, του επώνυμου ήρωα της Αντιοχίδος, μια από τις δέκα φυλές των Αθηναίων.
Αρχικά, η Πανδία ίσως αποτελούσε επίθετο της Σελήνης, αλλά τουλάχιστον από την εποχή του ύστερου ομηρικού ύμνου, η Πανδία είχε γίνει κόρη του Δία και της Σελήνης. Η Πανδία (ή η Πανδία Σελήνη) μπορεί να ήταν η προσωποποίηση της πανσελήνου και μία αρχαία γιορτή, που ονομάζεται Πάνδια, πιθανόν προς τιμήν του Δία.
ICloud
Το iCloud είναι ένα πρόγραμμα αποθήκευσης που ξεκίνησε από την Apple το 2011. Από το 2018, η υπηρεσία είχε κατ'εκτίμηση 850 εκατομμύρια χρήστες, από 782 εκατομμύρια χρήστες το 2016. Το iCloud επιτρέπει στους χρήστες να αποθηκεύουν δεδομένα όπως έγγραφα, φωτογραφίες και μουσική σε απομακρυσμένους διακομιστές για λήψη σε συσκευές iOS, macOS ή Windows, να μοιράζονται και να στέλνουν δεδομένα σε άλλους χρήστες και να διαχειρίζονται τις συσκευές Apple τους σε περίπτωση απώλειας ή κλοπής.
Το iCloud παρέχει επίσης τα μέσα ασύρματης δημιουργίας αντιγράφων ασφαλείας των συσκευών iOS απευθείας στο iCloud, αντί να εξαρτώνται από τη χρήση μη αυτόματων αντιγράφων ασφαλείας σε έναν υπολογιστή Mac ή Windows που χρησιμοποιεί το iTunes. Οι χρήστες των υπηρεσιών μπορούν επίσης να μοιράζονται άμεσα φωτογραφίες, μουσική και παιχνίδια με τη σύνδεση λογαριασμών μέσω ασύρματης σύνδεσης AirDrop.
Το iCloud αντικατέστησε την υπηρεσία MobileMe της Apple, λειτουργώντας ως κέντρο συγχρονισμού δεδομένων για ηλεκτρονικό ταχυδρομείο, επαφές, ημερολόγια, σελιδοδείκτες, σημειώσεις, υπενθυμίσεις (λίστες υποχρεώσεων), έγγραφα iWork, φωτογραφίες και άλλα δεδομένα.
Η Apple διαθέτει έντεκα εταιρικά κέντρα δεδομένων που υποστηρίζουν υπηρεσίες iCloud. Η εταιρεία διαθέτει έξι κέντρα δεδομένων στις Ηνωμένες Πολιτείες, δύο στη Δανία και τρία στην Ασία. Ένα από τα αρχικά κέντρα δεδομένων iCloud της Apple βρίσκεται στο Maiden, της Βόρειας Καρολίνας.
Αρχίζοντας το 2011, το iCloud βασίζεται στις υπηρεσίες Amazon Web Services και Microsoft Azure (η Apple iOS Security White Paper που δημοσιεύθηκε το 2014, η Apple αναγνώρισε ότι τα κρυπτογραφημένα αρχεία iOS αποθηκεύονται σε Amazon S3 και Microsoft Azure). Το 2016, η Apple υπέγραψε συμφωνία με την Google για να χρησιμοποιήσει την πλατφόρμα Google Cloud για ορισμένες υπηρεσίες iCloud.
Τον Οκτώβριο του 2016, η Bloomberg ανέφερε ότι η Apple εργάζονταν στο πρόγραμμα Pie, το οποίο στοχεύει στη βελτίωση της ταχύτητας και της εμπειρίας των online υπηρεσιών της Apple, λειτουργώντας πιο άμεσα από την Apple. Αναφέρθηκε επίσης ότι η Apple θα μετέφερε όλους τους υπαλλήλους της στο Apple Campus (1 Infinite Loop, Cupertino, Καλιφόρνια) καθώς πολλοί άλλοι υπάλληλοι θα μετακινούνταν στο Apple Park.
Απαιτήσεις συστήματος
Η δημιουργία λογαριασμού iCloud απαιτεί είτε μια συσκευή iOS που εκτελεί iOS 5 ή νεότερη έκδοση είτε ένα Mac που εκτελεί OS X Lion v10.7.5 ή νεότερη έκδοση, καθώς και μια σύνδεση στο διαδίκτυο και ένα συμβατό πρόγραμμα περιήγησης στο Web. Επίσης, ορισμένα χαρακτηριστικά έχουν τις δικές τους ελάχιστες απαιτήσεις για τις εκδόσεις λειτουργικών συστημάτων. Για παράδειγμα, η χρήση του iCloud Photo Sharing απαιτεί OS X Mavericks v10.9 ή νεότερη έκδοση σε Mac.
Οι συσκευές που εκτελούν παλαιότερες εκδόσεις macOS (πριν από το Mavericks) ή iOS (κάτω από 7) ενδέχεται να μην μπορούν να συνδεθούν στο iCloud μετά την αλλαγή του κωδικού πρόσβασης iCloud: η μόνη λύση για αυτό το ζήτημα είναι η αναβάθμιση του λειτουργικού συστήματος, που δεν πληροί τις ελάχιστες απαιτήσεις του νεώτερου λειτουργικού συστήματος.
Ο συγχρονισμός με έναν υπολογιστή απαιτεί Windows 7 ή νεότερη έκδοση και χρησιμοποιώντας τον Πίνακα Ελέγχου iCloud και προαιρετικά το Outlook 2007 ή νεότερη έκδοση ή τις ενσωματωμένες εφαρμογές Windows Mail και Ημερολόγιο για συγχρονισμό Ημερολογίου, Επαφών και Υπενθυμίσεων. Οι χρήστες πρέπει να είναι κύριοι μιας συσκευής Apple για να ρυθμίσουν το iCloud για Windows.
Οι χρήστες του λογαριασμού MobileMe μπορούν να μεταφέρουν τους λογαριασμούς τους σε έναν λογαριασμό iCloud διατηρώντας τα ίδια στοιχεία του λογαριασμού.
Ιστορία
Ο επίσημος ιστότοπος, www.icloud.com, ξεκίνησε στις αρχές Αυγούστου για τους προγραμματιστές της Apple. Στις 12 Οκτωβρίου 2011, το iCloud έγινε διαθέσιμο για χρήση μέσω μιας ενημέρωσης του iTunes. Το iCloud είχε 20 εκατομμύρια χρήστες σε λιγότερο από μία εβδομάδα μετά την έναρξη. Ο τομέας iCloud.com και το καταχωρημένο εμπορικό σήμα αγοράστηκαν από μια σουηδική εταιρεία με την επωνυμία Xcerion, που άλλαξε την υπηρεσία τους στο CloudMe. Η Apple ελέγχει πλέον σημαντικούς τομείς όπως το iCloud.de, το iCloud.fr και το iCloud.es.
Τον Ιούνιο του 2019, το iCloud εισήχθη στα Windows 10 μέσω του Microsoft Store.
Ανακοίνωση
Η πρώτη επίσημη αναφορά του iCloud από την Apple ήρθε στις 31 Μαΐου 2011, όταν ένα δελτίο τύπου ανακοίνωσε ότι θα αποδείξει την υπηρεσία στο WWDC στις 6 Ιουνίου 2011. Ένα banner που κρέμασε στο Κέντρο Moscone για το WWDC αποκάλυψε το iCloud λογότυπο πέντε ημέρες πριν από την επίσημη έναρξη.
Στην κεντρική ομιλία του WWDC 2011, ο Steve Jobs (σε μία από τις τελευταίες του εμφανίσεις) ανακοίνωσε ότι το iCloud θα αντικαταστήσει τις υπηρεσίες MobileMe και ότι η βασική υπηρεσία iCloud θα είναι δωρεάν.
Χαρακτηριστικά
Το σύστημα που βασίζεται σε σύννεφο επιτρέπει στους χρήστες να αποθηκεύουν ετερογενή μουσική, φωτογραφίες, εφαρμογές, έγγραφα, σελιδοδείκτες, υπενθυμίσεις, αντίγραφα ασφαλείας, σημειώσεις, iBooks και επαφές και παρέχει μια πλατφόρμα για τους διακομιστές ηλεκτρονικού ταχυδρομείου και τα ημερολόγια της Apple. Οι προγραμματιστές εφαρμογών iOS και macOS τρίτων κατασκευαστών μπορούν να εφαρμόσουν τη λειτουργικότητα iCloud στις εφαρμογές τους μέσω του API iCloud.
Back to My Mac
Κύριο λήμμα: Back to My Mac Το Back to My Mac, επίσης προηγουμένως τμήμα του MobileMe, είναι τώρα μέρος του iCloud. Όπως και πριν, η υπηρεσία αυτή επιτρέπει στους χρήστες να συνδέονται εξ αποστάσεως σε άλλους υπολογιστές που έχουν ενεργοποιημένο το Back to My Mac και έχουν ρυθμιστεί με το ίδιο αναγνωριστικό της Apple. Στις 9 Αυγούστου 2018 η Apple ενημέρωσε ένα έγγραφο υποστήριξης για να σημειώσει ότι η επιστροφή στο My Mac δεν θα ήταν μέρος της επερχόμενης έκδοσης Mojave (10.14) του MacOS.
Email
Ένας λογαριασμός iCloud μπορεί να περιλαμβάνει έναν λογαριασμό ηλεκτρονικού ταχυδρομείου, όπως και το MobileMe, το .Mac και το iTools. Ωστόσο, σε αντίθεση με το MobileMe και τις προηγούμενες επαναλήψεις του, ο λογαριασμός ηλεκτρονικού ταχυδρομείου αποτελεί προαιρετικό τμήμα ενός λογαριασμού iCloud, δεδομένου ότι ο χρήστης μπορεί να επιλέξει να χρησιμοποιήσει μια μη-iCloud διεύθυνση ηλεκτρονικού ταχυδρομείου ως iCloud Apple ID. Ο λογαριασμός ηλεκτρονικού ταχυδρομείου είναι προσβάσιμος χρησιμοποιώντας οποιοδήποτε τυπικό πρόγραμμα-πελάτη ηλεκτρονικού ταχυδρομείου συμβατού με IMAP, καθώς και μέσω του προγράμματος περιήγησης ιστού στο iCloud.com. Επιπλέον, σε μια συσκευή iOS, το e-mail iCloud ενεργοποιείται με push.
Κατηγορία:Λογισμικό Apple Κατηγορία:Ηλεκτρονικό Ταχυδρομείο
Φιλοφροσύνη
Στην ελληνική μυθολογία η Φιλοφροσύνη ήταν θυγατέρα του θεού Ηφαίστου και της Αγλαΐας, της μιας από τις τρεις Χάριτες. Δηλαδή η Φιλοφροσύνη ήταν εγγονή του Δία τόσο από την πλευρά του πατέρα της, όσο και από την πλευρά της μητέρας της. Αδελφές της Φιλοφροσύνης ήταν η Ευσθένεια, η Εύκλεια και η Ευφήμη.
Πηγές
Ευφημη Κατηγορία:Παιδιά του Ηφαίστου
Τσαζάσι
Το Τσαζάσι (ჩაჟაში) είναι οικισμός που βρίσκεται στους νότιους πρόποδες των βουνών του Μεγάλου Καυκάσου, στην άνω κοιλάδα του ποταμού Ενγκούρι, σε υψόμετρο 2.160 μ. από το επίπεδο της θάλασσας, στο Δήμο Μέστια του μχάρε Σαμεγκρέλο-Ζέμο Σβανέτι της Γεωργίας. Τα μεσαιωνικά οχυρωμένα κτίρια του οικισμού είναι Αμετακίνητα Πολιτιστικά Μνημεία Εθνικής Σημασίας της Γεωργίας και αναγνωρισμένα ως Μνημεία Παγκόσμιας Πολιτιστικής Κληρονομιάς της UNESCO.
Ιστορία
Το Τσαζάσι είναι το κέντρο της κοινότητας Ουσγκούλι, που αποτελείται από 4 χωριά. Είναι μέρος της ιστορικής περιοχής Σβανέτι που κατοικείται από τους Σβάνι, μία εθνική υποομάδα της Γεωργίας που έχει ιδιαίτερο πολιτισμό και γλώσσα. Χαρακτηριστικές δομές των χωριών τους είναι τα πυργόσπιτα, των οποίων η προέλευση ανατρέχει στην προϊστορία. Τα παλαιότερα εξ αυτών χρονολογούνται του 8ου-9ου αιώνα και το νεότερο είναι του 18ου αιώνα.
Τον Ιανουάριο του 1987 αρκετά μνημεία του Τσαζάσι υπέστησαν ζημιές από μια τεράστια χιονοστιβάδα. Από το 2000 η Γεωργιανή κυβέρνηση και η Εθνική Επιτροπή του Διεθνούς Συμβουλίου για Μνημεία και Τοποθεσίες (ICOMOS) επιβλέπουν τις διεπιστημονικές έρευνες για την πολιτιστική κληρονομιά του χωριού και τα έργα αποκατάστασης και συντήρησης.
Περιγραφή
Το Τσαζάσι είναι ένα ορεινό σκηνικό τοπίο με μεσαιωνικά σπίτια και πυργόσπιτα, τα οποία λειτουργούσαν ως οικήματα και αμυντικές δομές ενάντια στους εισβολείς. Στο χωριό υπάρχουν πάνω από 200 κτίρια: σπίτια, εκκλησίες, πυργόσπιτα και κάστρα. Ο τρόπος χρήσης της γης και οργάνωσης των οικημάτων είναι αντιπροσωπευτικός του παραδοσιακού τρόπου ζωής των Σβανι, που ζούσαν σε αρμονία με το φυσικό τους περιβάλλον.
Τα σπίτια είναι κατά κανόνα διώροφα. Το ισόγειο είναι μία ενιαία αίθουσα με χώρο για εστία και διαμονή, για ανθρώπους και τα κατοικίδιά τους, τα οποία συνήθως περιορίζονταν σε ξεχωριστό χώρο με ένα όμορφα διακοσμημένο, ξύλινο χώρισμα. Ένας πρόσθετος διάδρομος συνέβαλε στη θερμομόνωση του κτιρίου. Ο πάνω όροφος χρησιμοποιούταν από τους ανθρώπους ως αποθήκη υλικών και τροφίμων, και ως θερινή κατοικία. Μία πόρτα σε αυτό το επίπεδο οδηγούσε στο πυργόσπιτο. Ήταν καλές αμυντικές δομές ενάντια στους εισβολείς που μάστιζαν την περιοχή.
Το πυργόσπιτο είναι ένας πύργος που χρησιμοποιείται και ως οίκημα, συνήθως έχει 3-5 ορόφους και μέσο ύψος 20-25 μ. Το ισόγειο είναι συνήθως περίκλειστο χωρίς παράθυρα και είσοδο, και έχει τοίχους πάχους ως και 1,5 μ. Η είσοδος βρίσκεται σε έναν από τους ανώτερους ορόφους. Καθώς ανεβαίνουν οι όροφοι το κτίριο στενεύει και το πάχος των τοίχων μειώνεται σε 0,7-0,8 μ. Οι όροφοι συνδέονται μεταξύ τους με ξύλινες σκάλες. Σε κάθε πλευρά οι πύργοι είχαν ανοίγματα που λειτουργούσαν ως παράθυρα και πολεμίστρες. Στο Τσαζάσι υπάρχουν 13 καλοδιατηρημένα πυργόσπιτα των Σβάνι.
Στο Τσαζάσι υπάρχουν 4 Σβανετιανά κάστρα, εκ των οποίων το ένα ονομάζεται Κάστρο της Ταμάρ και οι παραδόσεις λένε ότι ήταν θερινή κατοικία της Βασίλισσας Ταμάρ της Γεωργίας (βασ. 1184-1213).
Υπάρχουν δύο πέτρινες εκκλησίες και διάφορα βοηθητικά κτίρια. Η εκκλησία του Αγίου Γεωργίου χρονολογείται του 10ου αιώνα. Η εκκλησία του Σωτήρος χρονολογείται του 11ου-12ου αιώνα, είναι μέρος του Κάστρου της Ταμάρ και είναι τοιχογραφημένη.
Πληθυσμός
Σύμφωνα με την εθνική απογραφή του 2014 ο πληθυσμός του χωριού είναι 28 άτομα, εκ των οποίων είναι όλοι εθνικότητας Σβάνι.
Βιβλιογραφία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Μπι Τζέι Στιθ
Ο Μπρόντερικ Τζαμάλ Στιθ (Broderick Jamal Stith, 5 Δεκεμβρίου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Ιωνικό Νίκαιας.
Επαγγελματική σταδιοδρομία
Την 1η Αυγούστου 2019, ο Στιθ υπέγραψε το πρώτο επαγγελματικό συμβόλαιο του με τον Ιωνικό Νίκαιας της Α1 Εθνικής.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Αντάμ Ουνάς
Ο Αντάμ Μοχάμεντ Ουνάς (Adam Mohamed Ounas, آدم أوناس, 11 Νοεμβρίου 1996) είναι Αλγερινός επαγγελματίας ποδοσφαιριστής, ο οποίος αγωνίζεται ως μεσοεπιθετικός για τη Νάπολι και την Εθνική Αλγερίας.
Πρώιμη σταδιοδρομία
Ο Ουνάς ήταν τεσσάρων ετών όταν εντάχθηκε στο τοπικό σύλλογο Τουρ, ενθαρρυμένος από τον πατέρα του, έναν πρώην τερματοφύλακα, τον Χατζί Ουνάς. Έπαιξε για τη Τουρ για δέκα χρόνια, πριν από την ένταξή του στην ομάδα U14 της Σατορού.
Ένα χρόνο αργότερα, λόγω νεανικών λαθών, έφυγε από τη Σατορού και έπαιξε για ένα μικρό τοπικό σύλλογο, το Football Club Ouest Tourangeau 37, όπου τον ανακάλυψε ο Αρνό Βαϊλά, ανιχνευτής ταλέντων της Μπορντό και ο Γιανίκ Στοπιρά.
Μπορντό
Τον Απρίλιο του 2013, ο Ουνάς εντάχθηκε στη Μπορντό με μονοετές συμβόλαιο και τον Απρίλιο του 2014 υπέγραψε διετές συμβόλαιο εκπαιδευόμενου.
Έκανε το ντεμπούτο του για την πρώτη ομάδα της Μπορντό στις 4 Οκτωβρίου 2015, μπαίνοντας στο 72ο λεπτό και σημειώνοντας το τελευταίο γκολ στην ήττα με 3-2 εναντίον της Λοριάν. Ξεκίνησε βασικός στον επόμενο αγώνα εναντίον της Μονπελιέ, πριν αντικατασταθεί στο 59ο λεπτό και μπήκε στο 77ο λεπτό στην ήττας της Μπορντό από τη Σιόν στο Γιουρόπα Λιγκ στις 22 Οκτωβρίου. Στις 25 Οκτωβρίου, σημείωσε το δεύτερο γκολ του στη Λιγκ 1, 11 λεπτά μετά από την είσοδο του στο γήπεδο στο 67ο λεπτό, βοηθώντας το σύλλογο να πάρει τη νίκη με 1-0 επί της Τρουά. Το Δεκέμβριο, η Μπορντό τον αντάμειψε με επαγγελματικό συμβόλαιο με ισχύ μέχρι τον Ιούνιο του 2019.
Νάπολι
Στις 3 Ιουλίου 2017, η Νάπολι επιβεβαίωσε την υπογραφή του Ουνάς από τη Μπορντό. Σημείωσε το πρώτο γκολ του για το σύλλογο στην ήττα με 1-3 εναντίον της Λειψίας στον πρώτο αγώνα του 1ου νοκ-άουτ γύρου του Γιουρόπα Λιγκ.
Διεθνής σταδιοδρομία
Γεννημένος στη Γαλλία στους Αλγερινούς γονείς, ο Ουνάς ήταν επιλέξιμος για να εκπροσωπεί και τις δύο χώρες διεθνώς. Αφού αρχικά αγωνίστηκε με την Εθνική Γαλλίας U20, επέλεξε να αλλάξει την αφοσιώσή του στην Αλγερία τον Οκτώβριο του 2016. Λίγο μετά την αλλαγή, κλήθηκε για πρώτη φορά στην Εθνική Αλγερίας για έναν αγώνα των προκριματικών του Παγκοσμίου Κυπέλλου 2018 εναντίον της Νιγηρίας.
Έκανε το ντεμπούτο του για την Αλγερία σε μία ήττα με 1-0 εναντίον της Ζάμπιας για τα προκριματικά του Παγκοσμίου Κυπέλλου 2018 στις 5 Σεπτεμβρίου 2017.
Άνοιξε το λογαριασμό των γκολ για την Αλγερία την 1η Ιουλίου 2019, σκοράροντας δύο φορές εναντίον της Τανζανίας στη νίκη με 3-0 στο Κύπελλο Εθνών Αφρικής.
Διεθνής
Αλγερία
Καρφί (Κρήτη)
Πηγές
Κατηγορία:Αρχαιολογικοί τόποι στην Κρήτη Κατηγορία:Μινωικοί αρχαιολογικοί τόποι
Κωνσταντίνος Μαλατέστας
Ο Κωνσταντίνος Μαλατέστας (28 Αυγούστου 1909 - Ιούλιος 1979), του Νικολάου, ήταν Έλληνας πολιτικός.
Βιογραφικά στοιχεία
Γεννήθηκε στην Κεσσάνη της Ανατολικής Θράκης το 1909 και σπούδασε νομικά στο Πανεπιστήμιο Αθηνών. Η σταδιοδρομία του ξεκίνησε από το Υπουργείο Οικονομικών. Χρημάτισε Γενικός Διευθυντής και αργότερα Γενικός Γραμματέας του Υπουργείου Εργασίας. Στην κυβέρνηση Εθνικής Ενότητας υπηρέτησε ως υπουργός Απασχόλησης, από τις 9 Οκτωβρίου 1974 ως τις 21 Νοεμβρίου 1974.